text: [{"text_idx": "#000000", "text": "Ein tann st\u00f8rsta avbjo\u0301\u00f0ingin i\u0301 parlagnum er at ru\u0301ma hv\u00f8r \u00f8\u00f0rum. Sto\u0301ra royndin er at l\u00e6ra seg sja\u0301lvan at kenna og si\u0301\u00f0ani at l\u00e6ra at opna seg fyri einum \u00f8\u00f0rum. Men hetta er ti\u0301\u00f0in, ta\u0301 i\u00f0 vit byrja at kenna hv\u00f8rt anna\u00f0 betur, og ti\u0301\u00f0in, ta\u0301 i\u00f0 vit byrja at tora at lata upp. Spurningurin er, um eg tori at luta mi\u0301nar innastu og intimastu upplivingar vi\u00f0 hendan perso\u0301nin?"}, {"text_idx": "#000003", "text": "Spurningurin er, hvussu v\u00e6l vit kenna okkum sja\u0301lv, hvussu maki ti\u0301n s\u00e6r teg, hvat ma\u0301lbru\u0301k tu\u0301 ny\u0301tir, og hvat tu\u0301 s\u00e6rt i\u0301 maka ti\u0301num. S\u00e6rt tu\u0301 makan fyri ta\u00f0, hann ikki er, ella alt ta\u00f0, sum hann kann ver\u00f0a? Kla\u0301ra tit at flyta tykkum upp um tykkum sja\u0301lv og taka felags a\u0301byrgd i\u0301 parlagnum? I\u0301 hesum kunnu vit hja\u0301lpa hv\u00f8r \u00f8\u00f0rum at liva og vera alt ta\u00f0, vit kunnu vera - at vaksa i\u0301 reinlyndi, integriteti, go\u0301\u00f0sku og karakteri."}, {"text_idx": "#000004", "text": "Eitt anna\u00f0, sum er umra\u0301\u00f0andi i\u0301 parlagnum, er ymiskleikin - at mennast saman solei\u00f0is, at vit kunnu si\u0301ggja v\u00f8kstur i\u0301 hv\u00f8r \u00f8\u00f0rum og at skilja, at v\u00f8kstur ikki er at vera eins, men at vit eru og skulu vera ymisk. Ymiskleikin fer at geva okkum meiri n\u00f8gdsemi og gle\u00f0i, og hann fer at skapa st\u00f8rri undran um hv\u00f8rt anna\u00f0. I\u0301 hesi bu\u0301ningartilgongd fara vit at tora at seta or\u00f0 a\u0301 ymiskleikan vi\u00f0 opnum hj\u00f8rtum, undran og vi\u00f0 k\u00e6rleika, og vit fara at l\u00e6ra at ru\u0301ma hv\u00f8rt \u00f8\u00f0rum, akkura\u0301t sum vit eru."}, {"text_idx": "#000005", "text": "Mong p\u00f8r velja at semjast fyri ein og hv\u00f8nn pri\u0301s, drepa ymiskleikan, doyva ynskini og dreymarnar fyri at hava eitt \u201cl\u00e6tt\u201d forhold. Men Gud ynskir no\u0301gv meir! Hann hevur no\u0301gv h\u00e6gri ma\u0301l vi\u00f0 parlagi okkara! Hv\u00f8rja fer\u00f0 vit samskifta inniliga, kunnu vit velja at koma hv\u00f8rt \u00f8\u00f0rum n\u00e6rri, ella, hinvegin, at vaksa um fra\u0301st\u00f8\u00f0una. Ta\u00f0 er serliga i\u0301 truplu samr\u00f8\u00f0unum, at hetta hendir, og eru vit tilvita\u00f0 um ta\u00f0, kunnu vit velja at verja einleikan i\u0301 ymiskleikanum og solei\u00f0is \u00f8kja um intimitetin."}]